Gandia inicia les festes de Nadal el 5 de desembre
28 novembre 2019

## Gandia inicia les festes de Nadal el 5 de desembre28 novembre 2019Última actualització: 14 juliol 2025

![](../gestion/img/_AO_4163-copia.jpg)  
  

El **regidor de Política Festiva i Escena Urbana, José Manuel Prieto**, acompanyat del **director General del departament, Joan Muñoz**, han avançat aquest matí algunes novetats de la programació de Nadal a Gandia, que s’iniciarà oficialment el dia 5 de desembre, amb la tradicional encesa de llums de Nadal.

        En primer lloc, hi haurà importants novetats pel que fa a l’enllumenat. I és que, tal i com ja es va anunciar, s’ha agrupat la contractació de les llums d’aquests Nadal, amb les de la F¡ra i Festes i el Nadal de 2020. S’ha licitat per un preu de 135.000 €, en dues anualitats, a l’empresa Ruano Group, SL. _“S’aconsegueix un estalvi de la despesa, molt inferior a altres ciutats, s’introdueixen millores i s’arriba a tots els barris”_, ha assegurat Prieto.

La primera novetat és la instal·lació d’un lluminós amb les lletres “Festes de Gandia”, davant la font de “l’Amorosa”, al passeig, que servirà també per a anunciar als visitants la Fira i Festes de Gandia. També es canvia l’enllumenat  de la plaça Major amb una gran bola de Nadal, a l’igual que a altres grans ciutats i s’instal·len garlandes lluminoses, que semblen catifes, al carrers Sant Francesc de Borja i Rausell... Es manté l’enllumenat dels edificis públics i la passarel·la.

**El Full de Nadal**

D’altra banda, al voltant del 8 o el 9 de desembre es donarà a conèixer “El Full de Nadal”, amb tota la programació de les festes d’hivern. _“A grans trets, mantenim la línia d’altres anys, amb la col·laboració especial de col·lectius i associacions. Amb un ventall ampli d’activitats: Betlem, teatre familiar, Open Night, Mercat nadalenc, espectacles itinerants, corals, música, Cant de la Sibil·la, Jazz Dijous, donyets i patges del Pare Noel als barris, benvinguda Pare Noel, Sant Silvestre, Cavalcada de Reis...). No hi hauran activitats al recinte firal, sinó que estan repartides per la ciutat: plaça Prado, rei Jaume I, etc...)”,_ ha avançat Muñoz.

        Amb importants novetats, com ara la diversificació de la festa de Cap d’Any. Així, el 31 de desembre es celebraran les campanades, com ve sent habitual, a la plaça Prado, a partir de les 23.45 h, seguides d’una revetla de l’orquestra Montecarlo fins a les 4 de la matinada. A més, hi haurà una altra festa, a partir de les 0.30 h, a la plaça Major, amb els Dj Bocaccio i Ley Dj, que finalitzarà a les 03.00 h.

        També el diumenge 15 de desembre, a les 20.30 h, a la Seu Col·legiata, hi haurà un concert de “El Messies de Händel”, amb l’orquestra Aido José Collado i l'Orfeó Valencià.

        A principis de gener, durant dos dies, hi haurà un espectacle itinerant amb un espècie d’iglú amb hologrames, que durarà 5’, i que es podrà visitar en grups de 10 persones...